20061223

P6_TC1-COD(2005)0016

Θέση του Ευρωπαϊκού Κοινοβουλίου που καθορίσθηκε σε πρώτη ανάγνωση στις 12 Δεκεμβρίου 2006 εν όψει της έγκρισης κανονισμού (ΕΚ) αριθ. …/2007 του Ευρωπαϊκού Κοινοβουλίου και του Συμβουλίου περί κοινοτικών στατιστικών για τη διάρθρωση και τη δραστηριότητα των αλλοδαπών θυγατρικών

(Κείμενο που παρουσιάζει ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

έχοντας υπόψη τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 285, παράγραφος 1,

έχοντας υπόψη την πρόταση της Επιτροπής,

έχοντας υπόψη τη γνώμη της Ευρωπαϊκής Κεντρικής Τράπεζας [1],

αποφασίζοντας σύμφωνα με τη διαδικασία του άρθρου 251 της Συνθήκης [2],

Εκτιμώντας τα ακόλουθα:

(1) Τακτικές κοινοτικές στατιστικές καλής ποιότητας για τη διάρθρωση και τη δραστηριότητα των αλλοδαπών συνδεόμενων επιχειρήσεων στο σύνολο της οικονομίας είναι καθοριστικής σημασίας για την κατάλληλη αξιολόγηση του αντίκτυπου των επιχειρήσεων που ελέγχονται από την αλλοδαπή στην οικονομία της Ευρωπαϊκής Ένωσης. H ύπαρξη παρόμοιων στατιστικών θα διευκόλυνε, επίσης, τον έλεγχο της αποτελεσματικότητας της εσωτερικής αγοράς και της βαθμιαίας ολοκλήρωσης των οικονομιών στα πλαίσια της παγκοσμιοποίησης. Σε αυτό το πλαίσιο, οι πολυεθνικές επιχειρήσεις διαδραματίζουν προεξάρχοντα ρόλο, αλλά ο έλεγχος από την αλλοδαπή μπορεί επίσης να αφορά και τις μικρές και μεσαίες επιχειρήσεις.

(2) Η εφαρμογή και η αναθεώρηση της Γενικής Συμφωνίας εμπορίου στον τομέα των υπηρεσιών (GATS) και της Συμφωνίας για τα δικαιώματα πνευματικής ιδιοκτησίας στον τομέα του εμπορίου (TRIPs), καθώς επίσης και οι τρέχουσες και μελλοντικές διαπραγματεύσεις για περαιτέρω συμφωνίες, επιβάλλουν να υπάρχουν διαθέσιμες κατάλληλες στατιστικές πληροφορίες για την παροχή συνδρομής στις διαπραγματεύσεις.

(3) Για τη χάραξη πολιτικών στους τομείς της οικονομίας, του ανταγωνισμού, των επιχειρήσεων, της έρευνας, της τεχνικής ανάπτυξης και της απασχόλησης, στο πλαίσιο της διαδικασίας ελευθέρωσης, είναι αναγκαίες στατιστικές σχετικά με τις αλλοδαπές συνδεόμενες επιχειρήσεις, με σκοπό τη μέτρηση των άμεσων και έμμεσων αποτελεσμάτων του ελέγχου από την αλλοδαπή στην απασχόληση, στις αμοιβές και στην παραγωγικότητα, σε συγκεκριμένες χώρες και τομείς.

(4) Οι πληροφορίες που παρέχονται στο πλαίσιο της υπάρχουσας κοινοτικής νομοθεσίας ή διατίθενται στα κράτη μέλη είναι ανεπαρκείς, ακατάλληλες ή ανεπαρκώς συγκρίσιμες ώστε να χρησιμεύουν ως αξιόπιστη βάση για το έργο της Επιτροπής.

(5) Ο κανονισμός (ΕΚ) αριθ. 184/2005 [3], θεσπίζει κοινό πλαίσιο για τη συστηματική παραγωγή κοινοτικών στατιστικών σχετικά με το ισοζύγιο πληρωμών, το διεθνές εμπόριο υπηρεσιών και τις άμεσες ξένες επενδύσεις. Δεδομένου ότι οι στατιστικές του ισοζυγίου πληρωμών καλύπτουν μόνο, εν μέρει, τα στοιχεία που περιλαμβάνονται στην GATS, ή η ομαλή παραγωγή λεπτομερών στατιστικών για τις αλλοδαπές συνδεόμενες επιχειρήσεις είναι καθοριστικής σημασίας.

(6) Ο κανονισμός (ΕΚ, Ευρατόμ) αριθ. 58/97 του Συμβουλίου, της 20ής Δεκεμβρίου 1996, για τις στατιστικές διάρθρωσης επιχειρήσεων [4] και ο κανονισμός (ΕΟΚ) αριθ. 696/93 του Συμβουλίου, της 15ης Μαρτίου 1993, για τις στατιστικές μονάδες παρατήρησης και ανάλυσης του παραγωγικού συστήματος στην Ευρωπαϊκή Κοινότητα [5], θεσπίζουν κοινό πλαίσιο για τη συλλογή, την κατάρτιση, τη μεταβίβαση και την αξιολόγηση των κοινοτικών στατιστικών όσον αφορά τη διάρθρωση και τη δραστηριότητα των επιχειρήσεων στην Κοινότητα.

(7) Η κατάρτιση εθνικών λογαριασμών σύμφωνα με τον κανονισμό (ΕΚ) αριθ. 2223/96 του Συμβουλίου, της 25ης Ιουνίου 1996, περί του ευρωπαϊκού συστήματος εθνικών και περιφερειακών λογαριασμών της Κοινότητας [6], απαιτεί συγκρίσιμες, πλήρεις και αξιόπιστες στατιστικές επιχειρήσεων όσον αφορά τις αλλοδαπές συνδεόμενες επιχειρήσεις.

(8) Συλλογικά, το εγχειρίδιο των Ηνωμένων Εθνών (ΟΗΕ) για τις στατιστικές του διεθνούς εμπορίου στον τομέα των υπηρεσιών, το εγχειρίδιο του Διεθνούς Νομισματικού Ταμείου (ΔΝΤ) για το ισοζύγιο πληρωμών (5η έκδοση), ο καθορισμός συγκριτικής μέτρησης επιδόσεων στις άμεσες ξένες επενδύσεις και το εγχειρίδιο του Οργανισμού Οικονομικής Συνεργασίας και Ανάπτυξης (ΟΟΣΑ) για τους οικονομικούς δείκτες παγκοσμιοποίησης καθορίζουν, τους γενικούς κανόνες για τη συγκέντρωση διεθνών συγκρίσιμων στατιστικών όσον αφορά τις αλλοδαπές συνδεόμενες επιχειρήσεις.

(9) Η παραγωγή συγκεκριμένων κοινοτικών στατιστικών διέπεται από τους κανόνες που καθορίζονται στον κανονισμό (ΕΚ) αριθ. 322/97 του Συμβουλίου, της 17ης Φεβρουαρίου 1997, σχετικά με τις κοινοτικές στατιστικές [7].

(10) Δεδομένου ότι ο στόχος του παρόντος κανονισμού, εν προκειμένω η κατάρτιση κοινών στατιστικών προτύπων για την παραγωγή συγκρίσιμων στατιστικών για τις αλλοδαπές συνδεόμενες επιχειρήσεις, δεν είναι δυνατόν να επιτευχθεί επαρκώς από τα κράτη μέλη και δύναται, συνεπώς, λόγω των διαστάσεων ή των αποτελεσμάτων της προβλεπόμενης δράσης, να επιτευχθεί καλύτερα σε κοινοτικό επίπεδο, η Κοινότητα δύναται να θεσπίσει μέτρα, σύμφωνα με την αρχή της επικουρικότητας, όπως ορίζεται στο άρθρο 5 της Συνθήκης. Σύμφωνα με την αρχή της αναλογικότητας, όπως διατυπώνεται στο ίδιο άρθρο, η παρούσα οδηγία δεν υπερβαίνει τα αναγκαία όρια για την επίτευξη του στόχου αυτού.

(11) Τα μέτρα που είναι αναγκαία για την εφαρμογή του παρόντος κανονισμού θα πρέπει να θεσπισθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή [8].

(12) Ειδικότερα, θα πρέπει να εξουσιοδοτηθεί η Επιτροπή να προσαρμόζει τους ορισμούς των Παραρτημάτων Ι και ΙΙ και το επίπεδο λεπτομέρειας του Παραρτήματος ΙΙΙ, καθώς και οποιεσδήποτε επακόλουθες αλλαγές στα Παραρτήματα Ι και ΙΙ, να εφαρμόζει τα αποτελέσματα των πιλοτικών μελετών και να ορίζει τα κατάλληλα κοινά πρότυπα ποιότητας καθώς και το περιεχόμενο και την περιοδικότητα των εκθέσεων ποιότητας. Δεδομένου ότι τα μέτρα αυτά είναι γενικής εμβέλειας και έχουν ως αντικείμενο την τροποποίηση ορισμένων μη ουσιωδών στοιχείων του παρόντος κανονισμού ή τη συμπλήρωσή του με την προσθήκη νέων μη ουσιωδών στοιχείων, θα πρέπει να θεσπισθούν σύμφωνα με την κανονιστική διαδικασία με έλεγχο του άρθρου 5α της απόφασης 1999/468/ΕΚ.

(13) Ζητήθηκε η γνώμη της επιτροπής στατιστικού προγράμματος, η οποία συστάθηκε με την απόφαση 89/382/ΕΟΚ, Ευρατόμ του Συμβουλίου, [9] και της επιτροπής στατιστικών για θέματα νομισματικά, χρηματοπιστωτικά και ισοζυγίου πληρωμών, η οποία συστάθηκε με την απόφαση 2006/856/ΕΚ του Συμβουλίου [10],

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Αντικείμενο

Ο παρών κανονισμός θεσπίζει το κοινό πλαίσιο για τη συστηματική παραγωγή κοινοτικών στατιστικών όσον αφορά τη διάρθρωση και τη δραστηριότητα αλλοδαπών συνδεόμενων επιχειρήσεων.

Άρθρο 2

Ορισμοί

Για τους σκοπούς του παρόντος κανονισμού, νοούνται ως:

α) "Αλλοδαπή συνδεόμενη επιχείρηση": μια επιχείρηση μόνιμος κάτοικος της δηλούσας χώρας, η οποία ελέγχεται από μια θεσμική μονάδα μη μόνιμο κάτοικο της δηλούσας χώρας, ή μια επιχείρηση μη μόνιμος κάτοικος της δηλούσας χώρας, η οποία ελέγχεται από μια θεσμική μονάδα μόνιμο κάτοικο της δηλούσας χώρας·

β) "Έλεγχος": η ικανότητα καθορισμού της γενικής πολιτικής μιας επιχείρησης μέσω της επιλογής των κατάλληλων διευθυνόντων, κατά περίπτωση. Στο πλαίσιο αυτό, η επιχείρηση Α θεωρείται ότι ελέγχεται από μια θεσμική μονάδα Β, όταν η Β ελέγχει –άμεσα ή έμμεσα– περισσότερες από τις μισές ψήφους των μετόχων ή περισσότερες από τις μισές μετοχές·

γ) "Έλεγχος από την αλλοδαπή": η ελέγχουσα θεσμική μονάδα είναι μόνιμος κάτοικος διαφορετικής χώρας από αυτήν της οποίας είναι μόνιμος κάτοικος η θεσμική μονάδα την οποία ελέγχει·

δ) "Κλάδοι": τοπικές μονάδες που δεν αποτελούν χωριστές νομικές οντότητες και εξαρτώνται από επιχειρήσεις που ελέγχονται από την αλλοδαπή. Αντιμετωπίζονται ως οιονεί επιχειρήσεις, κατά την έννοια του σημείου 3, στοιχείο στ) των επεξηγηματικών σημειώσεων του Τμήματος ΙΙΙ 13 του Παραρτήματος του κανονισμού (ΕΟΚ) αριθ. 696/93·

ε) "Στατιστικές για τις αλλοδαπές συνδεόμενες επιχειρήσεις": στατιστικές που περιγράφουν τη συνολική δραστηριότητα των αλλοδαπών συνδεόμενων επιχειρήσεων·

στ) "Στατιστικές εισαγωγής για τις αλλοδαπές συνδεόμενες επιχειρήσεις": στατιστικές που περιγράφουν τη δραστηριότητα των αλλοδαπών συνδεόμενων επιχειρήσεων που είναι μόνιμοι κάτοικοι της δηλούσας χώρας·

ζ) "Στατιστικές εξαγωγής για τις αλλοδαπές συνδεόμενες επιχειρήσεις": στατιστικές που περιγράφουν τη δραστηριότητα στο εξωτερικό των αλλοδαπών συνδεόμενων επιχειρήσεων, που ελέγχονται από θεσμική μονάδα που είναι μόνιμος κάτοικος στη δηλούσα χώρα·

η) "Τελική θεσμική μονάδα που ελέγχει αλλοδαπή συνδεόμενη επιχείρηση": η θεσμική μονάδα, που βρίσκεται στην κορυφή της αλυσίδας ελέγχου μιας αλλοδαπής συνδεόμενης επιχείρησης, η οποία δεν ελέγχεται από άλλη θεσμική μονάδα·

θ) "επιχείρηση", "τοπική μονάδα" και "θεσμική μονάδα": έχουν την αυτή έννοια όπως και στον κανονισμό (ΕΟΚ) αριθ. 696/93.

Άρθρο 3

Υποβολή στοιχείων

Τα κράτη μέλη υποβάλλουν στην Επιτροπή (Eurostat) στοιχεία για τις αλλοδαπές συνδεόμενες επιχειρήσεις όσον αφορά τα χαρακτηριστικά, τις οικονομικές δραστηριότητες και τη γεωγραφική κατανομή που αναφέρονται στα παραρτήματα I, II και III.

Άρθρο 4

Πηγές στοιχείων

1. Για τη συλλογή των πληροφοριών που απαιτούνται βάσει του παρόντος κανονισμού, τα κράτη μέλη χρησιμοποιούν, τηρουμένων των όρων ποιότητας που μνημονεύονται στο άρθρο 6, όλες τις πηγές τις οποίες θεωρούν σχετικές και κατάλληλες.

2. Τα φυσικά και νομικά πρόσωπα που απαιτείται να υποβάλλουν πληροφορίες, απαντούν εντός των χρονικών ορίων και σύμφωνα με τους ορισμούς που προβλέπουν οι εθνικές στατιστικές υπηρεσίες που είναι υπεύθυνες για τη συλλογή των στοιχείων στο εσωτερικό των κρατών μελών σύμφωνα με τον παρόντα κανονισμό.

3. Σε περίπτωση αδυναμίας συλλογής των απαιτούμενων στοιχείων με λογικό κόστος, μπορούν να διαβιβάζονται οι βέλτιστες εκτιμήσεις, συμπεριλαμβανομένων μηδενικών τιμών.

Άρθρο 5

Πιλοτικές μελέτες

1. Η Επιτροπή εκπονεί πρόγραμμα πιλοτικών μελετών που πραγματοποιούν οι εθνικές αρχές κατά την έννοια του άρθρου 2 του κανονισμού (ΕΚ) αριθ. 322/97 σε προαιρετική βάση σχετικά με επιπλέον μεταβλητές και κατανομές για τις στατιστικές εισαγωγής και εξαγωγής για τις αλλοδαπές συνδεόμενες επιχειρήσεις.

2. Οι πιλοτικές μελέτες διεξάγονται προκειμένου να εκτιμηθούν η σχετικότητα και η σκοπιμότητα της συλλογής στοιχείων, λαμβάνοντας υπόψη τα οφέλη της διαθεσιμότητας των στοιχείων σε σχέση με το κόστος του στατιστικού συστήματος και την επιβάρυνση των επιχειρήσεων.

3. Το πρόγραμμα της Επιτροπής για τις πιλοτικές μελέτες συνάδει με τα Παραρτήματα I και II.

4. Με βάση τα συμπεράσματα των πιλοτικών μελετών, η Επιτροπή υιοθετεί τα απαραίτητα εκτελεστικά μέτρα για τις στατιστικές εισαγωγής και εξαγωγής για τις αλλοδαπές συνδεόμενες επιχειρήσεις, σύμφωνα με την κανονιστική διαδικασία με έλεγχο που προβλέπεται στο άρθρο 10, παράγραφος 3.

5. Οι πιλοτικές μελέτες ολοκληρώνονται μέχρι τις … [].

Άρθρο 6

Πρότυπα ποιότητας και εκθέσεις

1. Τα κράτη μέλη λαμβάνουν όλα τα κατάλληλα μέτρα για να διασφαλίζουν την ποιότητα των διαβιβαζόμενων στοιχείων σύμφωνα με τα κοινά πρότυπα ποιότητας.

2. Τα κράτη μέλη υποβάλλουν στην Επιτροπή (Eurostat) έκθεση σχετικά με την ποιότητα των διαβιβαζόμενων στοιχείων ("εκθέσεις ποιότητας").

3. Τα κοινά πρότυπα ποιότητας, καθώς και το περιεχόμενο και η περιοδικότητα των εκθέσεων ποιότητας, προδιαγράφονται από την Επιτροπή σύμφωνα με την κανονιστική διαδικασία με έλεγχο που προβλέπεται στο άρθρο 10, παράγραφος 3.

4. Η Επιτροπή αξιολογεί την ποιότητα των διαβιβαζόμενων στοιχείων.

Άρθρο 7

Εγχειρίδιο συστάσεων

Η Επιτροπή δημοσιεύει, σε στενή συνεργασία με τα κράτη μέλη, εγχειρίδιο συστάσεων που περιέχει τους σχετικούς ορισμούς και τις συμπληρωματικές οδηγίες για τις κοινοτικές στατιστικές που παράγονται κατ' εφαρμογή του παρόντος κανονισμού.

Άρθρο 8

Χρονοδιάγραμμα και παρεκκλίσεις

1. Τα κράτη μέλη συγκεντρώνουν τα στοιχεία σύμφωνα με το χρονοδιάγραμμα εφαρμογής κατά τα οριζόμενα στα Παραρτήματα Ι και ΙΙ.

2. Κατά τη διάρκεια μεταβατικής περιόδου, η οποία δεν υπερβαίνει τα τέσσερα έτη αρχής γενόμενης από το πρώτο έτος αναφοράς, κατά τα αναφερόμενα στα Παραρτήματα Ι και ΙΙ, η Επιτροπή δύναται να χορηγεί παρεκκλίσεις από τις διατάξεις του παρόντος κανονισμού στα κράτη μέλη για περιορισμένο χρονικό διάστημα, σύμφωνα με την κανονιστική διαδικασία που προβλέπεται στο άρθρο 10, παράγραφος 2, οσάκις τα οικεία εθνικά συστήματα απαιτούν μείζονες προσαρμογές.

Άρθρο 9

Μέτρα εφαρμογής

1. Τα ακόλουθα μέτρα για την εφαρμογή του παρόντος κανονισμού θεσπίζονται σύμφωνα με την κανονιστική διαδικασία που προβλέπεται στο άρθρο 10, παράγραφος 2:

α) καθορισμός του κατάλληλου μορφοτύπου και διαδικασίας διαβίβασης των αποτελεσμάτων από τα κράτη μέλη, και

β) χορήγηση παρεκκλίσεων στα κράτη μέλη, όταν τα εθνικά τους συστήματα απαιτούν μείζονες προσαρμογές, συμπεριλαμβανομένης της χορήγησης παρεκκλίσεων από οποιεσδήποτε νέες απαιτήσεις μετά τις πιλοτικές μελέτες, κατ' εφαρμογή του άρθρου 8, παράγραφος 2.

2. Τα ακόλουθα μέτρα, που αποσκοπούν στην τροποποίηση μη ουσιωδών στοιχείων του παρόντος κανονισμού, μεταξύ άλλων με τη συμπλήρωσή του, θεσπίζονται σύμφωνα με την κανονιστική διαδικασία με έλεγχο, η οποία προβλέπεται στο άρθρο 10, παράγραφος 3:

α) προσαρμογή ορισμών στα Παραρτήματα I και II,προσαρμογή του επιπέδου λεπτομέρειας που παρατίθεται στο Παράρτημα III, καθώς και οποιεσδήποτε επακόλουθες αλλαγές στα παραρτήματα I και II·

β) υλοποίηση των αποτελεσμάτων των πιλοτικών μελετών, κατ' εφαρμογή του άρθρου 5, παράγραφος 4· και

γ) ορισμός των κατάλληλων κοινών ποιοτικών προτύπων και των περιεχομένων και της περιοδικότητας των εκθέσεων ποιότητας, σύμφωνα με το άρθρο 6, παράγραφος 3.

3. Ιδιαίτερη σημασία δίδεται στην αρχή ότι τα οφέλη τέτοιων μέτρων πρέπει να αντισταθμίζουν το κόστος τους, καθώς και στην αρχή ότι τυχόν πρόσθετη χρηματοοικονομική επιβάρυνση στα κράτη μέλη ή σε επιχειρήσεις θα πρέπει να παραμένει εντός λογικών ορίων.

Άρθρο 10

Επιτροπή

1. Η Επιτροπή επικουρείται από την επιτροπή στατιστικού προγράμματος (εφεξής "επιτροπή").

2. Οσάκις γίνεται αναφορά στην παρούσα παράγραφο, εφαρμόζονται τα άρθρα 5 και 7 της απόφασης 1999/468/ΕΚ, τηρουμένων των διατάξεων του άρθρου 8 αυτής.

Η προθεσμία που αναφέρεται στο άρθρο 5, παράγραφος 6, της απόφασης 1999/468/ΕΚ ορίζεται τρίμηνη.

3. Οσάκις γίνεται αναφορά στην παρούσα παράγραφο, εφαρμόζονται το άρθρο 5α, παράγραφος 1 έως 4 και το άρθρο 7 της απόφασης 1999/468/ΕΚ, τηρουμένων των διατάξεων του άρθρου 8 αυτής.

4. Η Ευρωπαϊκή Κεντρική Τράπεζα και οι εθνικές κεντρικές τράπεζες μπορούν να παρευρίσκονται στις συνεδριάσεις της επιτροπής ως παρατηρητές.

Άρθρο 11

Συνεργασία με την επιτροπή στατιστικών για θέματα νομισματικά, χρηματοπιστωτικά και ισοζυγίου πληρωμών

Η Επιτροπή, κατά την εφαρμογή του παρόντος κανονισμού, ζητεί τη γνώμη της επιτροπής στατιστικών για θέματα νομισματικά, χρηματοπιστωτικά και ισοζυγίου πληρωμών, για όλα τα θέματα που εμπίπτουν στον τομέα αρμοδιότητάς της, κυρίως για όλα τα μέτρα προσαρμογής στις οικονομικές και τεχνικές εξελίξεις σχετικά με τη συλλογή και τη στατιστική επεξεργασία των στοιχείων και την επεξεργασία και τη διαβίβαση των αποτελεσμάτων.

Άρθρο 12

Έκθεση σχετικά με την εφαρμογή

Η Επιτροπή, μέχρι τις … [] υποβάλλει έκθεση στο Ευρωπαϊκό Κοινοβούλιο και το Συμβούλιο σχετικά με την εφαρμογή του παρόντος κανονισμού. Ειδικότερα η εν λόγω έκθεση:

α) αξιολογεί την ποιότητα των παραγόμενων στατιστικών·

β) αξιολογεί τα οφέλη που προκύπτουν για την Κοινότητα, τα κράτη μέλη, τους προμηθευτές και τους χρήστες στατιστικών πληροφοριών από τις παραγόμενες στατιστικές με βάση το κόστος τους·

γ) αξιολογεί την πρόοδο των πιλοτικών μελετών και την εφαρμογή τους· και

δ) εντοπίζει τομείς βελτιώσεων και τροποποιήσεις που θεωρούνται αναγκαίες με βάση τα αποτελέσματα που προκύπτουν και το συνεπαγόμενο κόστος.

Άρθρο 13

Έναρξη ισχύος

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Έγινε στις …,

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Πρόεδρος

[1] ΕΕ C 144 της 14.6.2005, σ. 14.

[2] Θέση του Ευρωπαϊκού Κοινοβουλίου της 12ης Δεκεμβρίου 2006.

[3] ΕΕ L 35 της 8.2.2005, σ. 23. Κανονισμός όπως τροποποιήθηκε με τον κανονισμό (ΕΚ) αριθ. 602/2006 της Επιτροπής (ΕΕ L 106 της 19.4.2006, σ. 10).

[4] ΕΕ L 14 της 17.1.1997, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου (ΕΕ L 393 της 30.12.2006, σ. 1).

[5] ΕΕ L 76 της 30.3.1993, σ. 1. Κανονισμός, όπως τροποποιήθηκε τελευταία με τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).

[6] ΕΕ L 310 της 30.11.1996, σ. 1. Κανονισμός, όπως τροποποιήθηκε τελευταία με τον κανονισμό (ΕΚ) αριθ. 1267/2003 του Ευρωπαϊκού Κοινοβουλίου και του Συμβουλίου (ΕΕ L 180 της 18.7.2003, σ. 1).

[7] ΕΕ L 52 της 22.2.1997, σ. 1. Κανονισμός, όπως τροποποιήθηκε με τον κανονισμό (ΕΚ) αριθ. 1882/2003.

[8] ΕΕ L 184 της 17.7.1999, σ. 23. Απόφαση, όπως τροποποιήθηκε με την απόφαση 2006/512/ΕΚ (ΕΕ L 200 της 22.7.2006, σ. 11).

[9] ΕΕ L 181 της 28.6.1989, σ. 47.

[10] ΕΕ L 332 της 30.11.2006, σ. 21.

[] Τρία έτη από την έναρξη ισχύος του παρόντος κανονισμού.

[] Πέντε έτη από την έναρξη ισχύος του παρόντος κανονισμού.

--------------------------------------------------

20061223

ΠΑΡΑΡΤΗΜΑ Ι

ΚΟΙΝΗ ΕΝΟΤΗΤΑ ΓΙΑ ΤΙΣ ΣΤΑΤΙΣΤΙΚΕΣ ΕΙΣΑΓΩΓΗΣ ΣΧΕΤΙΚΑ ΜΕ ΤΙΣ ΑΛΛΟΔΑΠΕΣ ΣΥΝΔΕΟΜΕΝΕΣ ΕΠΙΧΕΙΡΗΣΕΙΣ

ΤΜΗΜΑ 1

Στατιστική μονάδα

Στατιστικές μονάδες είναι οι επιχειρήσεις και όλοι οι κλάδοι που ελέγχονται από την αλλοδαπή σύμφωνα με τους ορισμούς του άρθρου 2.

ΤΜΗΜΑ 2

Χαρακτηριστικά

Κατά τα οριζόμενα στο Παράρτημα του κανονισμού (ΕΚ) αριθ. 2700/98 της Επιτροπής, της 17ης Δεκεμβρίου 1998, για τους ορισμούς των χαρακτηριστικών στις στατιστικές διάρθρωσης των επιχειρήσεων [1], θα ευρετηριάζονται τα ακόλουθα χαρακτηριστικά:

Κωδικός | Τίτλος |

11 11 0 | Αριθμός επιχειρήσεων |

12 11 0 | Κύκλος εργασιών |

12 12 0 | Αξία παραγωγής |

12 15 0 | Προστιθέμενη αξία σε τιμές κόστους συντελεστών παραγωγής |

13 11 0 | Συνολικές αγορές αγαθών και υπηρεσιών |

13 12 0 | Αγορές αγαθών και υπηρεσιών που αγοράζονται με σκοπό τη μεταπώληση στην κατάσταση στην οποία παραλήφθηκαν |

13 31 0 | Δαπάνες προσωπικού |

15 11 0 | Ακαθάριστες επενδύσεις σε υλικά αγαθά |

16 11 0 | Αριθμός απασχολούμενων ατόμων |

22 11 0 | Συνολικές δαπάνες Ε&Α στο εσωτερικό της επιχείρησης [**] |

22 12 0 | Συνολικό προσωπικό Ε&Α [**] |

Εάν ο αριθμός των απασχολουμένων ατόμων δεν είναι διαθέσιμος, θα ευρετηριάζεται αντ' αυτού ο αριθμός των μισθωτών (κωδικός 16 13 0).

Οι μεταβλητές "συνολικές δαπάνες Ε&Α στο εσωτερικό της επιχείρησης" (κωδικός 22 11 0) και "συνολικό προσωπικό Ε&Α" (κωδικός 22 12 0), απαιτείται να ευρετηριάζονται μόνο για τις δραστηριότητες των τίτλων Γ, Δ, Ε και ΣΤ της NACE.

Για τον τίτλο Ι της NACE, θα ευρετηριάζεται μόνο ο αριθμός επιχειρήσεων, ο κύκλος εργασιών [***]* και ο αριθμός των απασχολουμένων ατόμων (ή αντ' αυτού ο αριθμός μισθωτών).

ΤΜΗΜΑ 3

Επίιπεδο λεπτομέρειας

Πρέπει να υποβάλλονται στοιχεία σύμφωνα με την έννοια "τελική ελέγχουσα θεσμική μονάδα" για το επίπεδο 2-IN της γεωγραφικής κατανομής σε συνδυασμό με το επίπεδο 3 της κατανομής κατά δραστηριότητα, όπως καθορίζεται στο Παράρτημα ΙΙΙ, και το επίπεδο 3 της γεωγραφικής κατανομής σε συνδυασμό με την επιχειρηματική οικονομία.

ΤΜΗΜΑ 4

Πρώτο έτος αναφοράς και περιοδικότητα

1. Το πρώτο έτος αναφοράς για το οποίο θα καταρτισθούν ετήσιες στατιστικές είναι το ημερολογιακό έτος έναρξης ισχύος του παρόντος κανονισμού.

2. Εν συνεχεία, τα κράτη μέλη υποβάλλουν στοιχεία για κάθε ημερολογιακό έτος.

3. Το πρώτο έτος αναφοράς για το οποίο θα καταρτισθούν οι μεταβλητές για τις συνολικές δαπάνες Ε&Α στο εσωτερικό της επιχείρησης (κωδικός 22 11 0) και το συνολικό προσωπικό Ε&Α (κωδικός 22 12 0), είναι το 2007.

ΤΜΗΜΑ 5

Διαβίβαση των αποτελεσμάτων

Τα αποτελέσματα θα διαβιβάζονται μέσα σε 20 μήνες από τη λήξη του έτους αναφοράς.

ΤΜΗΜΑ 6

Εκθέσεις και πιλοτικές μελέτες

1. Τα κράτη μέλη υποβάλλουν στην Επιτροπή έκθεση σχετικά με τον ορισμό, τη διάρθρωση και τη διαθεσιμότητα στατιστικών στοιχείων που πρέπει να συγκεντρώνονται για τους σκοπούς της παρούσας κοινής ενότητας.

2. Για το επίπεδο λεπτομέρειας που καλύπτεται από το παρόν Παράρτημα, η Επιτροπή θα καθιερώσει πιλοτικές μελέτες που θα διεξαχθούν από τις εθνικές αρχές κατά την έννοια του άρθρου 2 του κανονισμού (ΕΚ) αριθ. 322/97 σύμφωνα με το άρθρο 5 του παρόντος κανονισμού.

3. Οι πιλοτικές μελέτες θα διεξάγονται με σκοπό την αξιολόγηση της σκοπιμότητας της συλλογής στοιχείων, λαμβανομένων υπόψη των πλεονεκτημάτων που προκύπτουν από τη διαθεσιμότητα τέτοιων στοιχείων, σε σχέση με το κόστος της συλλογής τους και την επιβάρυνση των επιχειρήσεων.

4. Πιλοτικές μελέτες διεξάγονται για τα ακόλουθα χαρακτηριστικά:

Κωδικός | Τίτλος |

| Εξαγωγές αγαθών και υπηρεσιών |

Εισαγωγές αγαθών και υπηρεσιών |

Εξαγωγές αγαθών και υπηρεσιών εντός του ομίλου |

Εισαγωγές αγαθών και υπηρεσιών εντός του ομίλου |

Οι εξαγωγές, οι εισαγωγές, οι εξαγωγές εντός του ομίλου και οι εισαγωγές εντός του ομίλου αναλύονται σε αγαθά και υπηρεσίες.

5. Πιλοτικές μελέτες θα διεξαχθούν, επίσης, για τη μελέτη της σκοπιμότητας της συλλογής στοιχείων για τις δραστηριότητες που εμπίπτουν στους τίτλους Μ, Ν και Ξ της NACE καθώς και της κατάρτισης των μεταβλητών "συνολικές δαπάνες Ε&Α στο εσωτερικό της επιχείρησης" (κωδικός 22 11 0) και "συνολικό προσωπικό Ε&Α" (κωδικός 22 12 0) για τις δραστηριότητες που εμπίπτουν στους τίτλους Ζ, Η, Θ, Κ, Μ, Ν και Ξ της NACE. Θα διεξαχθούν επίσης πιλοτικές μελέτες για την αξιολόγηση της συνάφειας, της σκοπιμότητας και του κόστους της κατανομής των στοιχείων, όπως καθορίζεται στο τμήμα 2 σε τάξεις μεγέθους που μετρώνται με βάση τον αριθμό των απασχολουμένων ατόμων.

[1] ΕΕ L 344 της 18.12.1998, σ. 49. Κανονισμός, όπως τροποποιήθηκε τελευταία με τον κανονισμό (ΕΚ) αριθ. 1670/2003 (ΕΕ L 244 της 29.9.2003, σ. 74).

[**] Για τις μεταβλητές 22 11 0 και 22 12 0, θα υποβάλλονται στοιχεία ανά διετία. Εάν το συνολικό ύψος του κύκλου εργασιών και ο αριθμός των απασχολούμενων ατόμων σε τμήμα των τίτλων Γ έως ΣΤ της NACE αναθ. 1.1 αντιπροσωπεύουν σε ένα κράτος μέλος λιγότερο από το 1% του συνόλου της Κοινότητας, οι πληροφορίες που είναι απαραίτητες για την κατάρτιση των στατιστικών για τα χαρακτηριστικά 22 11 0 και 22 12 0 μπορούν να μην συλλέγονται για τους σκοπούς του παρόντος κανονισμού.

[***] Όσον αφορά τη NACE Αναθ. 1.1, ο κύκλος εργασιών του τμήματος 65 θα αντικατασταθεί από την αξία παραγωγής.

--------------------------------------------------

20061223

ΠΑΡΑΡΤΗΜΑ II

ΚΟΙΝΗ ΕΝΟΤΗΤΑ ΓΙΑ ΤΙΣ ΣΤΑΤΙΣΤΙΚΕΣ ΜΕ ΤΙΣ ΑΛΛΟΔΑΠΕΣ ΣΥΝΔΕΟΜΕΝΕΣ ΕΠΙΧΕΙΡΗΣΕΙΣ

ΤΜΗΜΑ 1

Στατιστικεσ μοναδεσ

Στατιστικές μονάδες είναι οι επιχειρήσεις και όλοι οι κλάδοι στην αλλοδαπή που ελέγχονται από μια θεσμική μονάδα που είναι μόνιμος κάτοικος στη δηλούσα χώρα, σύμφωνα με τους ορισμούς που περιέχονται στο άρθρο 2.

ΤΜΗΜΑ 2

Χαρακτηριστικα

Κατά τα οριζόμενα στο Παράρτημα του κανονισμού (EΚ) αριθ. 2700/98, θα ευρετηριάζονται τα ακόλουθα χαρακτηριστικά:

Κωδικός | Τίτλος |

12 11 0 | Κύκλος εργασιών |

16 11 0 | Αριθμός απασχολούμενων ατόμων |

11 11 0 | Αριθμός επιχειρήσεων |

Εάν ο αριθμός των απασχολούμενων ατόμων δεν είναι διαθέσιμος, θα ευρετηριάζεται αντ'αυτού ο αριθμός των μισθωτών (κωδικός 16 13 0).

ΤΜΗΜΑ 3

Επιπεδο λεπτομερειασ

Τα στοιχεία υποβάλλονται σε επίπεδο χώρας γεωγραφικής θέσης και δραστηριότητας της αλλοδαπής συνδεόμενης επιχείρησης, όπως καθορίζεται στο Παράρτημα ΙΙΙ. Το επίπεδο λεπτομέρειας κατά χώρα γεωγραφικής θέσης και δραστηριότητα, θα συνδυάζεται ως εξής:

- Επίπεδο 1 της γεωγραφικής κατανομής σε συνδυασμό με το επίπεδο 2 της κατανομής κατά δραστηριότητα.

- Επίπεδο 2-OUT της γεωγραφικής κατανομής σε συνδυασμό με το επίπεδο 1 της κατανομής κατά δραστηριότητα.

- Επίπεδο 3 της γεωγραφικής κατανομής σε συνδυασμό με στοιχεία για τη συνολική δραστηριότητα μόνο.

ΤΜΗΜΑ 4

Πρωτο ετοσ αναφορασ και περιοδικοτητα

1. Tο πρώτο έτος αναφοράς για το οποίο θα καταρτισθούν ετήσιες στατιστικές είναι το ημερολογιακό έτος έναρξης ισχύος του παρόντος κανονισμού.

2. Εν συνεχεία, τα κράτη μέλη υποβάλλουν στοιχεία για κάθε ημερολογιακό έτος.

ΤΜΗΜΑ 5

Διαβιβαση αποτελεσματων

Τα αποτελέσματα διαβιβάζονται εντός είκοσι μηνών από τη λήξη του έτους αναφοράς.

ΤΜΗΜΑ 6

Εκθεσεισ και πιλοτικεσ μελετεσ

1. Τα κράτη μέλη θα υποβάλλουν στην Επιτροπή έκθεση σχετικά με τον ορισμό, τη διάρθρωση και τη διαθεσιμότητα των στατιστικών στοιχείων που πρέπει να συγκεντρώνονται για τους σκοπούς της παρούσας κοινής ενότητας.

2. Για το επίπεδο λεπτομέρειας που καλύπτεται από το παρόν Παράρτημα, η Επιτροπή θα καθιερώσει πιλοτικές μελέτες που θα διεξαχθούν από τις εθνικές αρχές κατά την έννοια του άρθρου 2 του κανονισμού (ΕΚ) αριθ. 322/97 σύμφωνα με το άρθρο 5 του παρόντος κανονισμού.

3. Οι πιλοτικές μελέτες θα διεξαχθούν με σκοπό την αξιολόγηση της συνάφειας και της σκοπιμότητας συγκέντρωσης στοιχείων, λαμβανομένων υπόψη των πλεονεκτημάτων που προκύπτουν από τη διαθεσιμότητα τέτοιων στοιχείων, σε σχέση με το κόστος της συλλογής τους και την επιβάρυνση των επιχειρήσεων.

4. Πιλοτικές μελέτες θα διεξαχθούν για τα ακόλουθα χαρακτηριστικά:

Κωδικός | Τίτλος |

13 31 0 | Δαπάνες προσωπικού |

Εξαγωγές αγαθών και υπηρεσιών |

Εισαγωγές αγαθών και υπηρεσιών |

Εξαγωγές αγαθών και υπηρεσιών εντός του ομίλου |

Εισαγωγές αγαθών και υπηρεσιών εντός του ομίλου |

12 15 0 | Προστιθέμενη αξία σε τιμές κόστους συντελεστών παραγωγής |

15 11 0 | Ακαθάριστες επενδύσεις σε υλικά αγαθά |

--------------------------------------------------

20061223

ΠΑΡΑΡΤΗΜΑ III

ΕΠΙΠΕΔΑ ΑΝΑΛΥΤΙΚΗΣ ΕΝΗΜΕΡΩΣΗΣ ΚΑΤΑ ΓΕΩΓΡΑΦΙΚΗ ΘΕΣΗ ΚΑΙ ΔΡΑΣΤΗΡΙΟΤΗΤΑ

Επίπεδα γεωγραφικής κατανομής | Επίπεδο 1 | | Επίπεδο 2-OUT (Επίπεδο 1 + 24 χώρες) |

V2 | Eκτός EUR27 | V2 | Eκτός EUR 27 |

| | IS | Ισλανδία |

| | LI | Λιχτενστάιν |

| | NO | Νορβηγία |

CH | Ελβετία | CH | Ελβετία |

| | HR | Κροατία |

RU | Ρωσική Ομοσπονδία | RU | Ρωσική Ομοσπονδία |

| | TR | Τουρκία |

| | EG | Αίγυπτος |

| | MA | Μαρόκο |

| | NG | Νιγηρία |

| | ZA | Νότια Αφρική |

CA | Καναδάς | CA | Καναδάς |

US | Ηνωμένες Πολιτείες Αμερικής | US | Ηνωμένες Πολιτείες |

| | MX | Μεξικό |

| | AR | Αργεντινή |

BR | Βραζιλία | BR | Βραζιλία |

| | CL | Χιλή |

| | UY | Ουρουγουάη |

| | VE | Βενεζουέλα |

| | IL | Ισραήλ |

CN | Κίνα | CN | Κίνα |

HK | Χονγκ Κονγκ | HK | Χονγκ Κονγκ |

IN | Ινδία | IN | Ινδία |

| | ID | Ινδονησία |

JP | Ιαπωνία | JP | Ιαπωνία |

| | KR | Νότια Κορέα |

| | MY | Mαλαισία |

| | PH | Φιλιππίνες |

| | SG | Σιγκαπούρη |

| | TW | Ταϊβάν |

| | TH | Ταϊλάνδη |

| | AU | Αυστραλία |

| | NZ | Νέα Ζηλανδία |

Ζ8 | Eκτός EU 27 μ.κ. | Ζ8 | Eκτός EU 27 μ.κ. |

C4 | Υπερπόντια Χρηματοπιστωτικά Κέντρα | C4 | Υπερπόντια Χρηματοπιστωτικά Κέντρα |

Ζ7 | Ισότιμα επιμερισμένος έλεγχος από ΤΘΜ [*]άνω του 1 κρατών μελών | Ζ7 | Ισότιμα επιμερισμένος έλεγχος από ΤΘΜ [*]άνω του 1 κρατών μελών |

Επίπεδο 2-IN

A1 Παγκόσμιο σύνολο (όλες οι μονάδες συμπεριλαμβανομένης της δηλούσας χώρας)

Z9 Υπόλοιπος κόσμος (εκτός δηλούσας χώρας)

A2 Που ελέγχεται από τη δηλούσα χώρα

V1 EU 27 (Εντός EU 27) εκτός από τη δηλούσα χώρα

BE Βέλγιο

BG Βουλγαρία

CZ Τσεχική Δημοκρατία

DK Δανία

DE Γερμανία

EE Εσθονία

GR Ελλάδα

ES Ισπανία

FR Γαλλία

IE Ιρλανδία

IT Ιταλία

CY Κύπρος

LV Λετονία

LT Λιθουανία

LU Λουξεμβούργο

HU Ουγγαρία

MT Μάλτα

NL Κάτω Χώρες

AT Αυστρία

PL Πολωνία

PT Πορτογαλία

RO Ρουμανία

SI Σλοβενία

SK Σλοβακία

FI Φινλανδία

SE Σουηδία

UK Ηνωμένο Βασίλειο

Ζ7 Ισότιμα επιμερισμένος έλεγχος από ΤΘΜ [**] άνω του 1 κρατών μελών

V2 Εκτός EU 27

AU Αυστραλία

CA Καναδάς

CH Ελβετία

CN Κίνα

HK Χονγκ Κονγκ

IL Ισραήλ

IS Ισλανδία

JP Ιαπωνία

LI Λιχτενστάιν

NO Νορβηγία

NZ Νέα Ζηλανδία

RU Ρωσική Ομοσπονδία

TR Τουρκία

US Ηνωμένες Πολιτείες

C4 Υπερπόντια Χρηματοπιστωτικά Κέντρα

Ζ8 Eκτός EU 27 μ.κ.

Επίπεδο 3

AD | Ανδόρα | EE | Εσθονία [****] | KZ | Καζακστάν | QA | Κατάρ |

AE | Ηνωμένα Αραβικά Εμιράτα | EG | Αίγυπτος | LA | Λαϊκή Δημοκρατία του Λάος | RO | Ρουμανία |

AF | Αφγανιστάν | ER | Ερυθραία | LB | Λίβανος | RU | Ρωσική Ομοσπονδία |

AG | Αντίγκουα και Μπαρμπούντα | ES | Ισπανία [****] | LC | Αγία Λουκία | RW | Ρουάντα |

AI | Ανγκουίλα | ET | Αιθιοπία | LI | Λιχτενστάιν | SA | Σαουδική Αραβία |

AL | Αλβανία | FI | Φινλανδία [****] | LK | Σρι Λάνκα | SB | Νήσοι Σολομώντος |

AM | Αρμενία | FJ | Φίτζι | LR | Λιβερία | SC | Σεϋχέλλες |

AN | Ολλανδικές Αντίλλες | FK | Νησιά Φόκλαντ (Mαλβίνες) | LS | Λεσόθο | SD | Σουδάν |

AO | Ανγκόλα | FM | Ομοσπονδία κρατών της Μικρονησίας | LT | Λιθουανία [****] | SE | Σουηδία |

AQ | Ανταρκτική | FO | Νήσοι Φερόε | LU | Λουξεμβούργο* | SG | Σιγκαπούρη |

AR | Αργεντινή | FR | Γαλλία [****] | LV | Λεττονία [****] | SH | Αγία Ελένη |

AS | Αμερικανική Σαμόα | GA | Γκαμπόν | LY | Αραβική Δημοκρατία της Λιβύης | SI | Σλοβενία [****] |

AT | Αυστρία [****] | GD | Γρενάδα | MA | Μαρόκο | SK | Σλοβακία [****] |

AU | Αυστραλία | GE | Γεωργία | MD | Δημοκρατία της Μολδαβίας | SL | Σιέρρα Λεόνε |

AW | Aρούμπα | GG | Γκέρνσεϋ (μη επίσημος κωδικός χώρας ISO 3166-1, κατ'εξαίρεση επιφυλασσόμενοι κωδικοί) | MG | Μαδαγασκάρη | SM | Άγιος Μαρίνος |

AZ | Αζερμπαϊτζάν | GH | Γκάνα | MH | Νησιά Μάρσαλ | SN | Σενεγάλη |

BA | Βοσνία-Ερζεγοβίνη | GI | Γιβραλτάρ | MK [3] | Πρώην Γιουγκοσλαβική Δημοκρατία της Μακεδονίας | SO | Σομαλία |

BB | Μπαρμπάντος | GL | Γροιλανδία | ML | Mαλί | SR | Σουρινάμ |

BD | Μπαγκλαντές | GM | Γκάμπια | MM | Μυανμάρ | ST | Σάο Τομέ και Πρίντσιπε |

BE | Βέλγιο [****] | GN | Γουϊνέα | MN | Μογγολία | SV | Ελ Σαλβαδόρ |

BF | Μπουρκίνα Φάσο | GQ | Ισημερινή Γουινέα | MO | Μακάο | SY | Αραβική Δημοκρατία της Συρίας |

BG | Βουλγαρία [****] | GR | Ελλάδα [****] | MP | Βόρειοι νήσοι Μαριάνα | SZ | Σουαζιλάνδη |

BH | Μπαχρέιν | GS | Νότια Γεωργία και Νότιοι νήσοι Σάντουιτς | MR | Μαυριτανία | TC | Νήσοι Τέρκς και Κάικος |

BI | Μπουρούντι | GT | Γουατεμάλα | MS | Mονσεράτ | TD | Τσαντ |

BJ | Μπενίν | GU | Γκουάμ | MT | Μάλτα [****] | TF | Γαλλικά Νότια Εδάφη |

BM | Βερμούδα | GW | Γουινέα Μπισάου | MU | Μαυρίκιος | TG | Τόγκο |

BN | Μπρουνέι Νταρουσαλάμ | GY | Γουιάνα | MV | Μαλδίβες | TH | Ταϊλάνδη |

BO | Βολιβία | HK | Χονγκ Κονγκ | MW | Μαλάουι | TJ | Τατζικιστάν |

BR | Βραζιλία | HM | Νήσοι Χερντ και Μακντόναλντ | MX | Μεξικό | TK | Tοκελάου |

BS | Μπαχάμες | HN | Ονδούρα | MY | Mαλαισία | TM | Τουρκμενιστάν |

BT | Μπουτάν | HR | Κροατία | MZ | Μοζαμβίκη | TN | Τυνησία |

BV | Νήσος Μπουβέ | HT | Αϊτή | NA | Ναμίμπια | TO | Τόνγκα |

BW | Μποτσουάνα | HU | Ουγγαρία [****] | NC | Νέα Καληδονία | TP | Ανατολικό Τιμόρ |

BY | Λευκορωσία | ID | Ινδονησία | NE | Νίγηρ | TR | Τουρκία |

BZ | Μπελίζ | IE | Ιρλανδία [****] | NF | Νήσος Νόρφολκ | TT | Τρινιδάδ και Τομπάγκο |

CA | Καναδάς | IL | Ισραήλ | NG | Νιγηρία | TV | Τουβαλού |

CC | Νήσοι Κόκος (Κίλινγκ) | IM | Νήσος Μαν (μη επίσημος κωδικός χώρας ISO 3166-1, κατ'εξαίρεση επιφυλασσόμενοι κωδικοί) | NI | Νικαράγουα | TW | Ταϊβάν, Επαρχία της Κίνας |

CD | Λαοκρατική Δημοκρατία του Κονγκό | IN | Ινδία | NL | Κάτω Χώρες [****] | TZ | Ενωμένη Δημοκρατία της Τανζανίας |

CF | Δημοκρατία της Κεντρικής Αφρικής | IO | Βρετανικά εδάφη του Ινδικού Ωκεανού | NO | Νορβηγία | UA | Ουκρανία |

CG | Κονγκό | IQ | Ιράκ | NP | Νεπάλ | UG | Ουγκάντα |

CH | Ελβετία | IR | Ισλαμική Δημοκρατία του Ιράν | NR | Ναούρου | UK | Ηνωμένο Βασίλειο [****] |

CI | Ακτή Ελεφαντοστού | IS | Ισλανδία | NU | Νίουε | UM | Μικρά απομονωμένα νησιά των Ηνωμένων Πολιτειών |

CK | Νησιά Κουκ | IT | Ιταλία [****] | NZ | Νέα Ζηλανδία | US | Ηνωμένες Πολιτείες |

CL | Χιλή | JE | Τζέρσευ (μη επίσημος κωδικός χώρας ISO 3166-1, κατ'εξαίρεση επιφυλασσόμενοι κωδικοί) | OM | Ομάν | UY | Ουρουγουάη |

CM | Καμερούν | JM | Ιαμαϊκή | PA | Παναμάς | UZ | Ουζμπεκιστάν |

CN | Κίνα | JO | Ιορδανία | PE | Περού | VA | Αγία Έδρα (Κράτος του Βατικανού) |

CO | Κολομβία | JP | Ιαπωνία | PF | Γαλλική Πολυνησία | VC | Άγιος Βικέντιος και Γρεναδίνες |

CR | Κόστα Ρίκα | KE | Κένυα | PG | Παπουασία-Νέα Γουινέα | VE | Βενεζουέλα |

CU | Κούβα | KG | Κιργιζία | PH | Φιλιππίνες | VG | Βρετανικές Παρθένοι Νήσοι |

CV | Πράσινο Ακρωτήριο | KH | Καμπότζη (Kampuchea) | PK | Πακιστάν | VI | Παρθένοι Νήσοι, ΗΠΑ |

CX | Νήσοι Χριστουγέννων | KI | Kιριμπάτι | PL | Πολωνία [****] | VN | Βιετνάμ |

CY | Κύπρος [****] | KM | Κομόρες | PN | Πίτκαιρν | VU | Βανουάτου |

CZ | Τσεχική Δημοκρατία [****] | KN | Άγιος Χριστόφορος και Νέβις | PS | Κατεχόμενα Παλαιστινιακά Εδάφη | WF | Γουάλις και Φουτούνα |

DE | Γερμανία [****] | KP | Λαϊκή Δημοκρατία της Βόρειας Κορέας | PT | Πορτογαλία [****] | WS | Σαμόα |

DJ | Τζιμπουτί | KR | Δημοκρατία της Κορέας (Νότια Κορέα) | PW | Παλάου | YE | Υεμένη |

DK | Δανία [****] | KW | Κουβέιτ | PY | Παραγουάη | | |

DM | Ντομινίκα | KY | Νήσοι Κάυμαν | | | ZA | Νότια Αφρική |

DO | Δομινικανή Δημοκρατία | | | | | ZM | Ζάμπια |

DZ | Αλγερία | | | | | ZW | Ζιμπάμπουε |

EC | Ισημερινός | Ζ8 | Εκτός EU-25 μ.κ. | | | RS | Σερβία |

A2 | Υπό τον έλεγχο της δηλούσας χώρας | Ζ7 | Ισότιμα επιμερισμένος έλεγχος από ΤΘΜ [*****]άνω του 1 κρατών μελών | | | ΜΕ | Μαυροβούνιο |

ΕΠΙΠΕΔΑ ΚΑΤΑΝΟΜΗΣ ΚΑΤΑ ΔΡΑΣΤΗΡΙΟΤΗΤΑ

Επίπεδο 1 | Επίπεδο 2 |

| NACE Αναθ.1.1 [6] |

ΣΥΝΟΛΙΚΗ ΔΡΑΣΤΗΡΙΟΤΗΤΑ | ΣΥΝΟΛΙΚΗ ΔΡΑΣΤΗΡΙΟΤΗΤΑ | Τίτλοι Γ έως Ξ (πλην Λ) |

ΟΡΥΧΕΙΑ ΚΑΙ ΛΑΤΟΜΕΙΑ | ΟΡΥΧΕΙΑ ΚΑΙ ΛΑΤΟΜΕΙΑ | Τίτλος Γ |

εκ των οποίων: | |

Άντληση αργού πετρελαίου και φυσικού αερίου | Τμήμα 11 |

ΜΕΤΑΠΟΙΗΤΙΚΕΣ ΒΙΟΜΗΧΑΝ. | ΜΕΤΑΠΟΙΗΤΙΚΕΣ ΒΙΟΜΗΧΑΝΙΕΣ | Τίτλος Δ |

Βιομηχανία ειδών διατροφής | Υπότιτλος ΔΑ |

Παραγωγή κλωστοϋφαντουργικών υλών και προϊόντων | Υπότιτλος ΔΒ |

Προϊόντα ξύλου, εκδοτικές και εκτυπωτικές δραστηριότητες | Υπότιτλοι ΔΔ και ΔΕ |

ΣΥΝΟΛΟ κλωστοϋφαντουργικά προϊόντα + δραστηριότητες στον τομέα του ξύλου | |

Προϊόντα διύλισης πετρελαίου και άλλα είδη επεξεργασίας | Τμήμα 23 |

Παραγωγή χημικών ουσιών και προϊόντων | Τμήμα 24 |

Προϊόντα από ελαστικό και πλαστικές ύλες | Τμήμα 25 |

Αρ.πετρ., χημ.ουσ., ελασ. πλ.ύλ. rubber, plastic prod. | ΣΥΝΟΛΟ αργό πετρέλαιο, χημικές ουσίες, προϊόντα από ελαστικό και πλαστικές ύλες | |

Μεταλλικά προϊόντα | Υπότιτλος ΔΙ |

Μηχανήματα | Τμήμα 29 |

ΣΥΝΟΛΟ μεταλλικά προϊόντα και μηχανήματα | |

Μηχανές γραφείου και ηλεκτρονικοί υπολογιστές | Τμήμα 30 |

Συσκευές ραδιοφωνίας, τηλεόρασης και επικοινωνιών | Τμήμα 32 |

Μηχ. η/υ., συσ. ραδ/τηλ/επ. . | ΣΥΝΟΛΟ μηχανημάτων, ηλεκτρονικών υπολογιστών, συσκ. ραδιοφ/τηλ/επικ. | |

Οχήματα λοιπός εξοπλ μεταφ.. | Αυτοκίνητα οχήματα | Τμήμα 34 |

Λοιπός εξοπλισμός μεταφορών | Τμήμα 35 |

ΣΥΝΟΛΟ οχήματα + λοιπός εξοπλισμός μεταφορών | |

Βιομηχανίες κατασκευών π.δ.κ.α. | |

ΗΛ. ΡΕΥΜΑ, ΦΥΣ.ΑΕΡ., ΝΕΡΟ | ΗΛΕΚΤΡΙΚΟ ΡΕΥΜΑ, ΦΥΣΙΚΟ ΑΕΡΙΟ ΚΑΙ ΝΕΡΟ | Τίτλος E |

ΚΑΤΑΣΚΕΥΕΣ | ΚΑΤΑΣΚΕΥΕΣ | Τίτλος Στ |

ΛΟΙΠΕΣ ΥΠΗΡΕΣΙΕΣ | ΛΟΙΠΕΣ ΥΠΗΡΕΣΙΕΣ | |

ΕΜΠΟΡΙΟ ΚΑΙ ΕΠΙΣΚΕΥΕΣ | ΕΜΠΟΡΙΟ ΚΑΙ ΕΠΙΣΚΕΥΕΣ | Τίτλος Ζ |

Πώληση, συντήρηση και επισκευή αυτοκ. οχημάτ. και μοτοσικλετ.·λιαν. πώληση καυσίμ. για αυτοκ. οχήματα | Τμήμα 50 |

Χονδρικό εμπόριο και εμπόριο με προμήθεια, εκτός από το εμπόριο αυτοκινήτων οχημάτων και μοτοσικλετών | Τμήμα 51 |

Λιαν. εμπόριο, εκτός από το εμπόρ. αυτοκιν. οχημ. και μοτοσικλ.· επισκευή ειδών ατομ. και οικιακής χρήσης repair of personal and household goods | Τμήμα 52 |

ΞΕΝΟΔΟΧ. ΚΑΙ ΕΣΤΙΑΤΟΡΙΑ | ΞΕΝΟΔΟΧΕΙΑ ΚΑΙ ΕΣΤΙΑΤΟΡΙΑ | Τίτλος H |

ΜΕΤΑΦ., ΑΠΟΘΗΚ. ΚΑΙ ΕΠΙΚ. | ΜΕΤΑΦΟΡΕΣ, ΑΠΟΘΗΚΕΥΣΗ ΚΑΙ ΕΠΙΚΟΙΝΩΝΙΕΣ | Τίτλος Θ |

Μεταφορές και αποθήκευση, | Τμήμα 60, 61, 62, 63 |

Χερσαίες μεταφορές· μεταφορές μέσω αγωγών | Τμήμα 60 |

Μεταφορές μέσω υδάτινων οδών | Τμήμα 61 |

Αεροπορικές μεταφορές | Τμήμα 62 |

Βοηθητικές και συναφείς προς τις μεταφορές δραστηριότητες· δραστηριότητες ταξιδιωτικών πρακτορείων activities of travel agencies | Τμήμα 63 |

Ταχυδρομεία και τηλεπικοινωνίες | Τμήμα 64 |

Ταχυδρομικές δραστηριότητες | Ομάδα 641 |

Τηλεπικοινωνίες | Ομάδα 642 |

ΕΝΔ. ΧΡΗΜΑΤ. ΟΡΓΑΝΙΣΜΟΙ | ΕΝΔΙΑΜΕΣΟΙ ΧΡΗΜΑΤΟΠΙΣΤΩΤΙΚΟΙ ΟΡΓΑΝΙΣΜΟΙ | Τίτλος Ι |

Ενδιάμεσοι χρηματοπιστωτικοί οργανισμοί, με εξαίρεση τις ασφαλιστικές εταιρείες και τα ταμεία συντάξεων | Τμήμα 65 |

Ασφαλιστικά και συνταξιοδοτικά ταμεία, εκτός από την υποχρεωτική κοινωνική ασφάλιση | Τμήμα 66 |

Δραστηριότητες συναφείς με τις δραστηριότητες ενδιάμεσων χρηματοπιστωτικών οργανισμών | Τμήμα 67 |

ΔΙΑΧΕΙΡΙΣΗ ΑΚΙΝΗΤΗΣ ΠΕΡΙΟΥΣΙΑΣ | Τίτλος K, Τμήμα 70 |

ΕΚΜΙΣ. ΜΗΧΑΝ. ΚΑΙ ΕΞΟΠΛ. ΧΩΡΙΣ ΧΕΙΡΙΣΤΗ· ΕΚΜΙΣΘ. ΕΙΔΩΝ. ΑΤΟΜ. ΚΑΙ ΟΙΚ. ΧΡΗΣΗΣ | Τίτλος K, Τμήμα 71 |

ΠΛΗΡ. & ΣΥΝΑΦΕΙΣ ΔΡΑΣΤ. | ΠΛΗΡΟΦΟΡΙΚΗ ΚΑΙ ΣΥΝΑΦΕΙΣ ΔΡΑΣΤΗΡΙΟΤΗΤΕΣ | Τίτλος K, Τμήμα 72 |

ΕΡΕΥΝΑ & ΑΝΑΠΤΥΞΗ | ΕΡΕΥΝΑ ΚΑΙ ΑΝΑΠΤΥΞΗ | Τίτλος K, Τμήμα 73 |

ΑΛΛΕΣ ΕΠΙΧΕΙΡ. ΔΡΑΣΤΗΡ. | ΑΛΛΕΣ ΕΠΙΧΕΙΡΗΜΑΤΙΚΕΣ ΔΡΑΣΤΗΡΙΟΤΗΤΕΣ | Τίτλος K, Τμήμα 74 |

Νομικές δραστηριότητες· δραστηριότητες λογιστικής, τήρησης βιβλίων και ελέγχου· δραστηριότητες παροχής φορολογικών συμβουλών· έρευνα αγοράς και δημοσκοπή- σεις της κοινής γνώμης· παροχή επιχειρη- ματικών και διαχειριστικών συμβουλών· ελέγχουσες εταιρείες | Ομάδα 741 |

Νομικές δραστηριότητες | Τάξη 7411 |

Δραστηριότητες λογιστικής, τήρησης βιβλίων και ελέγχου· δραστηριότητες παροχής φορολογικών συμβουλών. | Τάξη 7412 |

Έρευνα αγοράς και δημοσκοπήσεις της κοινής γνώμης | Τάξη 7413 |

Δραστηριότητες παροχής επιχειρηματικών και διαχειριστικών συμβουλών | Τάξη 7414 |

Δραστηριότητες διαχείρισης ελεγχουσών εταιρειών | Τάξη 7415 |

Δραστηριότητες αρχιτεκτόνων και μηχανικών και άλλες δραστηριότητες παροχής τεχνικών συμβουλών | Ομάδα 742 |

Διαφήμιση | Ομάδα 744 |

Άλλες επιχειρηματικές δραστηριότητες π.δ.κ.α. | Ομάδα 743, 745, 746, 747, 748 |

ΨΥΧ., ΠΟΛ., ΑΘΛΗΤ. ΔΡΑΣΤ. | ΕΚΠΑΙΔΕΥΣΗ | Τίτλος M |

ΥΓΕΙΑ ΚΑΙ ΚΟΙΝΩΝΙΚΗ ΜΕΡΙΜΝΑ | Τίτλος N |

ΔΙΑΘΕΣΗ ΛΥΜΑΤΩΝ ΚΑΙ ΑΠΟΡΡΙΜΜΑΤΩΝ υγιεινή και παρόμοιες δραστηριότητες | Τίτλος Ξ, Τμήμα 90 |

ΔΡΑΣΤΗΡΙΟΤΗΤΕΣ ΟΡΓΑΝΩΣΕΩΝ Π.Δ.Κ.Α. | Τίτλος Ξ, Τμήμα 91 |

ΨΥΧΑΓΩΓΙΚΕΣ, ΠΟΛΙΤΙΣΤΙΚΕΣ ΚΑΙ ΑΘΛΗΤΙΚΕΣ ΔΡΑΣΤΗΡΙΟΤΗΤΕΣ | Τίτλος Ξ, Τμήμα 92 |

Κινηματογραφικές, ραδιοφωνικές, τηλεοπτικές και άλλες ψυχαγωγικές δραστηριότητες | Ομάδα 921, 922, 923 |

Δραστηριότητες πρακτορείων ειδήσεων | Ομάδα 924 |

Υπηρεσίες βιβλιοθηκών, αρχείων, μουσείων και άλλες πολιτιστικές υπηρεσίες | Ομάδα 925 |

Αθλητικές και άλλες ψυχαγωγικές δραστηριότητες | Ομάδα 926, 927 |

ΑΛΛΕΣ ΔΡΑΣΤΗΡΙΟΤΗΤΕΣ ΠΑΡΟΧΗΣ ΥΠΗΡΕΣΙΩΝ | Τίτλος Ξ, Τμήμα 93 |

Χωρίς ταξινόμηση | |

Επίπεδο 3 (NACE Αναθ. 1.1) |

Τμήμα | Απαιτούμενο επίπεδο λεπτομέρειας |

Επιχειρηματική οικονομία | Τίτλοι Γ έως Θ |

Ορυχεία και λατομεία | Τίτλος Γ |

Μεταποιητικές βιομηχανίες | Τίτλος Δ Όλοι οι υπότιτλοι ΔA έως ΔΝ Όλα τα τμήματα 15 έως 37 |

Συγκεντρωτικά μεγέθη: |

Υψηλή-τεχνολογία (HIT) Μέση-υψηλή-τεχνολογία (MHT) Mέση-χαμηλή-τεχνολογία (MLT) Χαμηλή-τεχνολογία (LOT) | 24.4, 30, 32, 33, 35.3 24 εκτός από 24.4, 29, 31, 34, 35.2, 35.4, 35.5 23, 25-28, 35.1 15-22, 36, 37 |

Παροχή ηλεκτρικού ρεύματος, φυσικού αερίου και νερού | Τίτλος Ε Όλα τα τμήματα (40 και 41) |

Κατασκευές | Τίτλος ΣΤ (Τμήμα 45) Όλες οι ομάδες (45.1 έως 45.5) |

Χονδρικό και λιανικό εμπόριο· επισκευή αυτοκινήτων οχημάτων, μοτοσικλετών και ειδών προσωπικής ή οικιακής χρήσης | Τίτλος Ζ Όλες οι ομάδες (50 έως 52) Ομάδες 50.1+50.2+50.3, 50.4, 50.5, 51.1 έως 51.9 Ομάδες 52.1 έως 52.7 |

Ξενοδοχεία και εστιατόρια | Τίτλος Η (Τμήμα 55) Ομάδες 55.1 έως 55.5 |

Μεταφορές, αποθήκευση και επικοινωνίες | Τίτλος Θ Όλα τα τμήματα Ομάδες 60.1, 60.2, 60.3, 63.1+63.2, 63.4, 64.1, 64.2 |

Ενδιάμεσοι χρηματοπιστωτικοί οργανισμοί | Τίτλος Ι Όλα τα τμήματα |

Διαχείριση ακίνητης περιουσίας, εκμίσθωση και επιχειρηματικές δραστηριότητες | Τίτλος Κ Τμήμα 70 Τμήμα 71, ομάδες 71.1+71.2, 71.3 και 71.4 Τμήμα 72, ομάδες 72.1 έως 72.6 Τμήμα 73 Τμήμα 74, συγκεντρωτικά μεγέθη 74.1 έως 74.4 και 74.5 έως 74.8 |

[*] Τελική θεσμική μονάδα που ελέγχει αλλοδαπή συνδεόμενη επιχείρηση

[**] Τελική θεσμική μονάδα που ελέγχει αλλοδαπή συνδεόμενη επιχείρηση.

[3] Προσωρινός κωδικός που δεν επηρεάζει την οριστική ονομασία της χώρας η οποία θα αποδοθεί μετά το πέρας των διαπραγματεύσεων που διεξάγονται επί του παρόντος στα Ηνωμένα Έθνη.

[****] = Μόνο για τις στατιστικές εισαγωγής (inward)

[*****] Τελική θεσμική μονάδα που ελέγχει συνδεόμενη επιχείρηση.

[6] Κανονισμός (EΟΚ) αριθ. 3037/90 του Συμβουλίου, της 9ης Oκτωβρίου 1990, για τη στατιστική ονοματολογία των οικονομικών δραστηριοτήτων στην Ευρωπαϊκή Κοινότητα (EE L 293, 24.10.1990, σ. 1). Κανονισμός όπως τροποποιήθηκε τελευταία με τον κανονισμό (ΕΚ) αριθ. 1893/2006.

--------------------------------------------------